Valentina oli aivan mahtava emäntä ja piti meistä hyvää huolta. Hän jopa haki ja vei meidät kentälle. Asunto sopii kahdelle, on turvallisesti portin takana, sijaitsee sisäpihalla ja naapurusto on erittäin hiljainen. Teimme ruokaa itse useana päivänä, joten meille oli tärkeää hyvä keittiö, lähellä oleva ruokakauppa sekä kauppahalli. Saman kadun varrella on suloinen viinikauppa ja naapurustossa myös historiallinen jäätelöpaikka Fassi, josta saa ihan parasta jäätelöä. Asunto ei sijaitse keskustassa, mutta metroyhteys löytyy Terministä, lähellä olevasta puistosta ja sekä länsipuolella sijaitsevalta Viale Manzonin kadulta (suosimme itse tätä), josta myös pääsee bussilla 51 keskustaan ja Trastevereen raitiovaunulla nro 3. Molemmat menevät Colosseumin ohi. Colosseum on kivan kävelymatkan päässä ja sinne matka vie ihanan kaupunginosan ja puiston halki ja kävelymatkan päässä on kirkko Saint Maria Maggiore, joka on näkemisen arvoinen. Ihana viikko takana!